|  |
| --- |
| **บันทึกการประชุมสภา สมัยสามัญ สมัยที่ 1/2564 ครั้งที่ 2** |
| **วันที่ 22 เดือน กุมภาพันธ์ พ.ศ.2564** |
| **ณ ห้องประชุมสภาองค์การบริหารส่วนตำบลกกโพธิ์** |

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายแถลง ละครไชย | ประธานสภาฯ | แถลง ละครไชย |  |
| 2 | นายวิรศักดิ์ นิลสว่าง | ส.อบต. | วิรศักดิ์ นิลสว่าง |  |
| 3 | นายอดิศักดิ์ บุตรพรม | ส.อบต. | อดิศักดิ์ บุตรพรม |  |
| 4 | นายศรีธาตุ รักสวย | ส.อบต. | ศรีธาตุ รักสวย |  |
| 5 | นายประจักร สายรัตน์ | ส.อบต. | ประจักร สายรัตน์ |  |
| 6 | นายแสงจันทร์ สายทา | ส.อบต. | แสงจันทร์ สายทา |  |
| 7 | นายบุญสงค์ มูลวรรณ | ส.อบต. | บุญสงค์ มูลวรรณ |  |
| 8 | นายสุบัน ประนมศรี | ส.อบต. | สุบัน ประนมศรี |  |
| 9 | นายดวงจันทร์ เป้ยเมย | ส.อบต. | ดวงจันทร์ เป้ยเมย |  |
| 10 | นายอานุรักษ์ สนามพล | ส.อบต. | อานุรักษ์ สนามพล |  |
| 11 | นายอำพันธ์ บุตรพรม | ส.อบต. | อำพันธ์ บุตรพรม |  |
| 12 | นายจตุพงษ์ ลาดหนองขุ่น | ส.อบต. | จตุพงษ์ ลาดหนองขุ่น |  |
| 13 | นายคำบุ ปัสจรรย์ | ส.อบต. | คำบุ ปัสจรรย์ |  |
| 14 | นายสมปอง ปุยะบาล | ส.อบต. | สมปอง ปุยะบาล |  |
| 15 | นายประนม สว่างชุม | ส.อบต. | ประนม สว่างชุม |  |
| 16 | นางอุมาพร ฝนทอง | ส.อบต. | อุมาพร ฝนทอง |  |
| 17 | นายสมจันทร์ ประเสริฐสังข์ | ส.อบต. | สมจันทร์ ประเสริฐสังข์ |  |
|  |  |  |  |  |
|  |  |  |  |  |
|  | นายวีรพล วิสูงเร | ส.อบต. | วีรพล วิสูงเร | ลา |
|  | นายสุบัน ประนมศรี | ส.อบต. | สุบัน ประนมศรี | ลา |
|  |  |  |  |  |
|  |  |  |  |  |
|  | นายนิรัญ แสงจันสี | ส.อบต. | นิรัญ แสงจันสี | ขาดประชุม |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายไพโรจน์ วะลัยใจ | นวก.สาธารณสุข | ไพโรจน์ วะลัยใจ |  |
| 2 | นายถนอม ทองมี | ผช.วิเคราะห์ฯ | ถนอม ทองมี |  |
|  |  |  |  |  |
|  |  |  |  |  |
|  |  |  |  |  |

เริ่มประชุมเวลา 09.30 น.

เลขาสภานุการสภาฯ - เชิญสมาชิกเข้าห้องประชุมแล้วรายงานประธานสภา มีสมาชิก อบต. มาประชุม จำนวน 18 คน ขาดการประชุม 1 คน คือนายอำพันธ์ บุตรพรม

ประธานสภาฯ - ถ้าครบองค์ประชุมแล้วผมขอเปิดการประชุมครับ

**ระเบียบวาระที่ 1 - เรื่อง แจ้งให้ที่ประชุมทราบ**

ประธานสภาฯ - เรื่องแรก ตามที่ทางอำเภอได้จัดการประชุมท้องถิ่นสัญจร เมื่อวันที่ 12 มกราคม 2564 ณ เทศบาลตำบลท่าสีดา โดยมีนายอำเภอหนองพอกเป็นประธาน ซึ่งก็ได้มอบนโยบายคือขอให้ทุกท้องถิ่นได้พิจารณาจัดหาหรือจัดสรรงบประมาณเพื่อช่วยกันจัดทำโครงการแก้มลิงในไร่นาของเกษตรกร ให้สำเร็จ ซึ่งก็เป็นเรื่องที่นายอำเภอเน้นย้ำให้ความสำคัญ

- เรื่องที่สอง สืบเนื่องจากได้มีการเลือกตั้ง นายก อบจ. และสมาชิกสภา อบจ.เมื่อเดือน ธันวาคม 2563 ซึ่งผลการเลือกตั้งในคราวดังกล่าวนั้น ทางสำนักงานคณะกรรมการการเลือกตั้งจังหวัดร้อยเอ็ดได้ทำการรับรองผลเป็นที่เรียบร้อยแล้ว จึงขอแจ้งให้ทุกท่านได้รับทราบ

- เรื่องที่สาม ตามที่ทางอำเภอได้แจ้งให้แต่ละท้องถิ่นสำรวจข้อมูลแหล่งน้ำเพื่อเตรียมความพร้อมป้องกันปัญหาภัยแล้งในเขตพื้นที่ ขอให้ทางเจ้าหน้าที่ได้จัดส่งและเตรียมเอกสารต่าง ๆ ที่เกี่ยวข้อง ให้ทางอำเภอเพื่อป้องกันปัญหาที่อาจเกิดต่อประชาชนในพื้นที่

ในส่วนของผู้บริหารท้องถิ่นมีอะไรแจ้งต่อประชุมหรือไม่

นายปัญญา อัตวิชา ไม่มีประเด็นแจ้งครับ

นางสาวเสาร์วรี วะลัยใจ ขออนุญาตเรียนต่อที่ประชุม เนื่องจากวันที่ 1 กุมภาพันธ์ ที่ผ่านมาทางอำเภอหนองพอกได้ทำการพิจารณาโดยจะก่อสร้างและซ่อมแซมบ้านเพื่อช่วยเหลือผู้ยากไร้โดยใช้งบประมาณจากกาชาดจังหวัดร้อยเอ็ด ซึ่งตำบลกกโพธิ์ส่งรายชื่อนางหนูรัง โศกค้อ ม.1 เสนอต่อคณะกรรมการ แต่เมื่อทางอำเภอได้ทำการตรวจสอบปรากฏว่ายังขาดคุณสมบัติเนื่องจากขาดเอกสารสิทธิ์เรื่องที่ดินฯไปประกอบการพิจารณา แต่ทั้งนี้ทางคณะกรรมการก็พิจารณาว่าจะขอใช้งบจากเงินกองทุนพระปิยะ เพื่อให้การช่วยเหลือ แต่จะได้รับงบช่วยเหลือมากน้อยหรือจำนวนเท่าไหร่ยังไม่สามารถระบุได้ จึงได้มอบหมายให้ทางกองช่าง อบต.ลงพื้นที่เพื่อทำการสำรวจและประมาณรายการวัสดุต่างๆที่ต้องใช้ในซ่อมแซมหรือก่อสร้างบ้าน แล้วจะนำส่งข้อมูลประมาณการรายงานให้อำเภอทราบเพื่อประกอบการให้ความช่วยเหลือผู้เดือดร้อนต่อไป

**ระเบียบวาระที่ 2 เรื่อง รับรองรายงานการประชุมสภาครั้งที่ผ่านมา**

ประธานสภาฯ **-** วาระนี้เป็นวาระการรับรองรายงานการประชุมในครั้งที่ผ่านมา ขอเชิญท่านเลขานุการสภาได้อ่านรายงานการประชุมในครั้งที่ผ่านมาให้ที่ประชุมทราบ

เลขานุการสภาฯ - เลขาฯได้อ่านบันทึกรายงานการประชุม เมื่อวันที่ 26 เดือน ตุลาคม พ.ศ.2563 เสร็จสิ้น

ประธานสภาฯ - จากที่ท่านเลขานุการสภาได้อ่านบันทึกรายงานการประชุมสภาในครั้งที่ผ่านมาจบลงไป มีสมาชิกท่านใดจะแก้ไขหรือเพิ่มเติมรายงานการประชุมสภาในครั้งที่ผ่านมาหรือไม่

ที่ประชุม ไม่มี

ประธานสภาฯ - ถ้าไม่มีผมก็จะขอมติเพื่อรับรองรายงานการประชุมสภาในครั้งที่ผ่านมา

ที่ประชุมมีมติ รับรอง 16 เสียง

ไม่รับรอง - เสียง

งดออกเสียง 2 เสียง

**ระเบียบวาระที่ 3 - เรื่อง เสนอเพื่อทราบ**

**เรื่องที่ 1 เรื่อง รายงานผลการดำเนินงานในรอบปีที่ผ่านมา**

ประธานฯ ให้ทางผู้บริหารเสนอรายละเอียดผลการดำเนินงานให้ทางสภาท้องถิ่น ทราบ

นายกฯ ขอมอบหมายให้ รักษาการผู้อำนวยการกองคลังเป็นผู้ชี้แจงรายละเอียด

นายศิริมงคล สมเพชร ขอแจ้งรายละเอียดต่อที่ประชุม โดยขอให้ทางสมาชิกได้ดูรายละเอียดประกอบไปด้วยตามเอกสารงบแสดงฐานะการเงิน ณ วันที่ 30 กันยายน 2563 ซึ่งทางเจ้าหน้าที่ได้จัดทำและแจกให้ทุกท่านแล้ว ( จนท. ชี้แจงตามเอกสารแสดงฐานะการเงิน ) โดยในปีงบประมาณ 2563 ได้ทำการปิดงบฯ และได้รายงานงบการเงิน ให้หน่วยงานกำกับดูแลตามระเบียบฯ กำหนดแล้ว

ในส่วนของเงินสะสม เมื่อสิ้นปีงบประมาณ 2563 นั้น อบต.กกโพธิ์ มียอดเงินสะสม รวมทั้งสิ้น 12,326,483.99 บาท แต่ทั้งนี้ก็มีข้อกำหนดตามระเบียบฯ ว่าต้องมีการกันเงินสะสมเพื่อเป็นค่าใช้จ่าย ต่าง ๆ อาทิ ค่าใช้จ่ายด้านบุคลากร ฯ / การกันไว้ 10% ของงบประมาณรายจ่ายประจำปี ซึ่งเมื่อทำการคำนวณแล้ว ยอดเงินสะสมในปัจจุบันที่จะสามารถใช้จ่ายได้เพื่อให้ความช่วยเหลือประชาชน จะมียอดเงินจำนวนประมาณ 1,543,431.99 บาท

ที่ประชุม รับทราบ

**เรื่องที่ 2 เรื่อง รายงานสถานะการเงินและผลการดำเนินงานปี งบประมาณ 2564**

ตามเอกสารที่แจกให้ทางสมาชิก เอกสารจะแสดงเงินรายรับ และงบแสดงรายจ่าย ตั้งแต่เดือน 1 ตุลาคม 2563 – 31 มกราคม 2564 ขอให้ทางสมาชิกได้ดูรายละเอียดประกอบ ( จนท. ชี้แจงตามเอกสารแสดงรายรับ – รายจ่าย ปี 64 )

โดยสามารถสรุปรายละเอียดได้ ดังนี้

รายรับรวมสุทธิ เป็นเงิน 13,532,032.26 บาท

รายจ่ายรวมสุทธิ เป็นเงิน 9,353,418.924 บาท

ซึ่งในการใช้จ่ายงบประมาณส่วนใหญ่จะเป็นค่าใช้จ่ายด้านบุคลากร งบ

ดำเนินงาน การจ่ายเบี้ยยังชีพ และเงินอุดหนุนให้แก่ส่วนราชการ แต่ใน

ส่วนของงบลงทุน ครุภัณฑ์ ค่าที่ดินและสิ่งก่อสร้าง ปีนี้ยังไม่ได้ดำเนินการ

เบิกจ่าย ตามเอกสารสรุปรายละเอียดซึ่งได้แจกแจงไว้แล้ว หากสมาชิก

ท่านใดมีความประสงค์อยากดูเอกสารฎีกาประกอบการเบิกจ่ายก็ขอ

ตรวจสอบดูได้ที่กองคลัง

ที่ประชุม รับทราบ

ประธาน ขอสอบถามในประเด็นของการจัดหารถกู้ชีพของ อบต. ไม่ทราบว่าตอนนี้ทางผู้บริหารได้ดำเนินการถึงขั้นตอนใดแล้ว

นายสิริมงคล สมเพชร ในการจัดหาตอนนี้เข้าสู่กระบวนการจัดซื้อจัดจ้าง ซึ่งสาเหตุที่ล่าช้า เนื่องจากว่าที่ผ่านมามีข้อผิดพลาดในบางขั้นตอน ทำให้ต้องยกเลิกและทำการประกาศใหม่ ซึ่งปัจจุบันได้แก้ไขถูกต้องและคาดว่ากระบวนการจัดซื้อจัดจ้าง จะแล้วเสร็จไม่เกินเดือนเมษายน

ประธาน ในวาระนี้มีสมาชิกท่านใดสอบถามเพิ่มเติมหรือไม่ ถ้าไม่มีขอเข้าสู่วาระการประชุมต่อไป

ที่ประชุม ไม่มี

**ระเบียบวาระที่ 4 เรื่อง เสนอเพื่อพิจารณา**

**เรื่องที่ 1 เรื่อง การพิจารณาขออนุมัติโอนเงินงบประมาณรายจ่ายประจำปี 2564**

ประธานฯ ขอให้ทางผู้บริหารเสนอรายละเอียดการขออนุมัติโอนเงินให้ทางสภา**พิจารณา**

นายกฯ การขออนุมัติโอนงบประมาณฯ ที่เป็นอำนาจของสภาท้องถิ่น จึงต้องเสนอขอโอนงบประมาณต่อสภาฯ โดยมอบหมายให้เจ้าหน้าที่เป็นผู้ชี้แจงรายละเอียด

นางสาวเสาร์วรี วะลัยใจ อ้างถึงบันทึกข้อความจากกองคลัง เรื่องการขออนุมัติโอนลด โอนเพิ่ม เงินงบประมาณรายจ่ายประจำปี 2564 ซึ่งกองคลังได้เสนอความจำเป็นในการจัดซื้อครุภัณฑ์เครื่องพิมพ์เช็ค จำนวน 1 เครื่อง ผ่านมายังเจ้าหน้าที่งบประมาณ และผู้บริหารท้องถิ่น ทั้งนี้ จึงได้นำเสนอต่อสภาท้องถิ่นเพื่อพิจารณาอนุมัติ โดยในเหตุผลความจำเป็นและรายละเอียดต่าง ๆ ให้ทางกองคลังนำเรียนต่อที่ประชุม

นายสิริมงคล สมเพชร สำหรับเหตุผลในการขออนุมัติเนื่องจากกรมส่งเสริมฯได้แจ้งแนวทางให้ อบต. โดยให้มีการจัดพิมพ์เช็คแทนการเขียนด้วยมือ เพื่อเป็นการป้องกันการทุจริตในการเขียนระบุจำนวนเงิน ป้องกันการเขียนจำนวนเงินเพิ่มเติม ซึ่งนำสู่ปัญหาการทุจริตทางการเงินซึ่งเกิดปัญหาในหลายๆ อบต. จึงขออนุมัติต่อสภาท้องถิ่น ดังนี้

**ขอโอนลด** แผนงานบริหารงานคลัง งบบุคลากร หมวดเงินเดือน ตำแหน่งนักวิชาการพัสดุ ตั้งไว้ 240,000 บาท ขอโอนลด 35,000 บาท งบประมาณคงเหลือหลังโอน 205,000 บาท

**ขอโอนเพิ่ม**ตั้งจ่ายรายการใหม่ แผนงานบริหารงานคลัง งบลงทุน หมวดครุภัณฑ์ เพื่อจ่ายเป็นค่าจัดหาจัดซื้อเครื่องพิมพ์เช็ค PLQ-20 จำนวน 1 เครื่อง ตั้งไว้ 0 บาท ขอโอนเพิ่ม 35,000 บาท งบประมาณคงเหลือหลังโอน 35,000 บาท

ส่วนรายละเอียดของครุภัณฑ์ ก็ได้กำหนดไว้โดยอ้างอิงตามมาตรฐานครุภัณฑ์ในส่วนของครุภัณฑ์เครื่องปริ๊น (อ่านรายละเอียดคุณลักษณะเครื่องพิมพิ์) ตามที่ส่งเอกสารให้สมาชิกทุกท่านแล้ว

ประธานฯ ตามที่ทางผู้บริหารเสนอขออนุมัติโอนงบประมาณฯดังกล่าวมีสมาชิกท่านใดสอบถามเพิ่มเติมหรือมีข้อสงสัยอย่างใดหรือไม่ ถ้าไม่มีจะขอมติที่ประชุม เห็นชอบในการโอนงบประมาณฯ หรือไม่

ที่ประชุมมีมติ เห็นชอบ 17 เสียง

ไม่เห็นชอบ - เสียง

งดออกเสียง 1 เสียง

ประธานสภาฯ  **เรื่องที่ 2 เรื่อง พิจารณาร่างข้อบัญญัติ เรื่อง การควบคุมเหตุรำคาญพ.ศ. 2564**

ทั้งนี้พร้อมเอกสารเชิญประชุม ผู้บริหารได้ส่งร่างข้อบัญญัติเรื่อง การควบคุมเหตุรำคาญ พ.ศ. 2564 ให้กับทางสมาชิกทุกท่านแล้ว จึงเชิญนายก อบต. ได้นำเสนอร่างข้อบัญญัติฯ ต่อที่ประชุม

นายกฯ ขอเสนอร่างข้อบัญญัติ เรื่อง การควบคุมเหตุรำคาญพ.ศ. 2564 (นายกได้เสนอรายละเอียดตามเอกสารฉบับร่างข้อบัญญัติฯ ต่อที่ประชุม)เพราะมีเหตุผลความจำเป็น อบต.จึงได้จัดทำร่างข้อบัญญัตินี้เพื่อที่จะควบคุมเหตุรำคาญให้ครอบคลุมประเด็นต่างๆ ของ อบต.กกโพธิ์ขึ้น เพื่อเสนอต่อสภาท้องถิ่นพิจารณา และเสนอนายอำเภออนุมัติ และประกาศให้มีผลบังคับใช้ต่อไป ขอมอบหมายให้นักวิชาการสาธารณสุข ได้ชี้แจงเพิ่มเติม

นายไพโรจน์ วะลัยใจ หลักการและเหตุผลประกอบข้อบัญญัติองค์การบริหารส่วนตำบลกกโพธิ์ เรื่อง การควบคุมเหตุรำคาญ พ.ศ. 2564 อาศัยอำนาจตามพระราชบัญญัติการสาธารณสุข พ.ศ. 2535 ได้ให้อำนาจแก่ อปท.ในการออกข้อกำหนดเพื่อควบคุมเหตุ อันอาจก่อให้เกิดความเดือดร้อนหรืออันตรายต่อสุขภาพของประชาชน ประกอบกับหนังสือแจ้งจากอำเภอและท้องถิ่นอำเภอหนองพอกได้แจ้งให้ทุกท้องถิ่น ได้จัดทำข้อบัญญัติท้องถิ่น เรื่อง การควบคุมควันไฟ เถ้า ฝุ่นละออง จากการเผาพืชไร่ เพื่อป้องกันและควบคุมฝุ่นละอองและหมอกควันอันอาจเกิดผลกระทบที่จะสร้างความเดือดต่อประชาชน รวมถึงข้อเสนอแนะจากทางคณะกรรมกองทุนหลักประกันสุขภาพจากประเด็นปัญหาในพื้นที่ตำบล กรณีการทิ้งน้ำวีนัสส่งกลิ่นเหม็นใกล้หมู่บ้าน จึงได้จัดทำร่างข้อบัญญัติเพื่อที่จะควบคุมเหตุรำคาญให้ครอบคลุมประเด็นต่างๆ ประจำปี พ.ศ. 2564 ของ อบต.กกโพธิ์ ขึ้น เพื่อเสนอต่อสภาท้องถิ่น

นางสาวเสาร์วรี วะลัยใจ ขออนุญาตชี้แจงในขั้นตอนของการจัดทำข้อบัญญัติ ซึ่งในการจัดทำข้อบัญญัติดังกล่าวนี้ มีขั้นตอนและวาระในการพิจารณาของสภาท้องถิ่นเช่นเดียวกับการจัดทำข้อบัญญัติงบประมาณรายจ่ายประจำปี แต่มีข้อเพิ่มเติมที่แตกต่างกันคือเนื่องจากเป็นข้อบัญญัติที่มีผลกระทบต่อประชาชน เมื่อได้ดำเนินการตามขั้นตอนการประชุมของสภาท้องถิ่นเพื่อให้ความเห็นชอบ นายอำเภออนุมัติ และผู้บริหารท้องถิ่นประกาศใช้แล้วนั้นต้องมีการจัดส่งเอกสารเพื่อลงประกาศในราชกิจานุเบกษา ให้ประชาชนได้รับทราบโดยทั่วกันด้วย

ประธานสภาฯ ขอสอบถามในการจัดทำฉบับร่างข้อบัญญัตินี้ ประชาชนได้รับทราบและได้มีโอกาสแสดงความคิดเห็น มีการทำความเข้าใจสร้างการรับรู้ของประชาชนในพื้นที่หรือไม่อย่างไร

นายไพโรจน์ วะลัยใจ ในการดำเนินการดังกล่าว ได้มีการประชุมชี้แจงร่วมกับหัวหน้าส่วนราชการ ผู้นำชุมชน ประชาชน อสม. ในการประชุมกำนันผู้ใหญ่บ้านสัญจรเมื่อต้นเดือนที่ผ่านมา ภายใต้สถานการณ์โควิด 19 จึงได้ส่งร่างข้อบัญญัติฯ ให้กับทุกหมู่บ้านเพื่อได้ประชุมชี้แจง ทำความเข้าใจ รับฟังและสะท้อนความคิดเห็นจากประชาชนในการประชุมระดับหมู่บ้านแล้ว

ประธานสภาฯ - ในการจัดทำข้อบัญญัตินี้ ให้สมาชิกสภาได้แสดงความคิดเห็น หรือท่านใดมีข้ออภิปรายอย่างใด ให้เสนอต่อที่ประชุมได้

นายสมจันทร์ ประเสริฐสังข์ - ในเขตพื้นที่หมู่บ้านมีปัญหาเรื่องขยะ และที่สำคัญมีรถสูบส้วมมาทิ้งสิ่งปฏิกูล ซึ่งหากการควบคุมนี้ทำได้จริง ก็ขอสนับสนุน

นายศรีธาตุ รักสวย - ในหมู่ 2 ก็มีปัญหาสำคัญคือการเผาอ้อยและการทิ้งน้ำวีนัส ซึ่งควรได้รับการป้องกันไม่ให้เกิดปัญหาดังกล่าวขึ้น

นายบุญสงค์ มูลวรรณ - มีปัญหาเช่นเดียวกับหมู่บ้านอื่น และเพิ่มเติมคือปัญหาฝุ่นละอองและเสียงดังจากโรงสี ซึ่งรบกวนผู้อยู่บริเวณใกล้เคียง

นายจตุพงษ์ ลาดหนองขุ่น - เห็นด้วยกับแนวคิดในการทำข้อบัญญัติฯ และหากทำได้จริงก็จะเป็นผลดีต่อทุกหมู่บ้าน ปัญหาฝุ่นละออง pm 2.5 จากโรงงานกระดาษ ปัญหาการจุดไฟเผาป่า หากมีการประสานและควบคุมได้ทุกหมู่บ้าน รวมไปถึงพื้นที่ใกล้เคียงน่าจะเป็นการดีในการป้องกันปัญหา

นายนิรัญ แสงจันสี - ความคิดในการป้องกันปัญหานี้ก็ผลักดันกันมาหลายปี ครั้งนี้ขอให้ทำได้จริง และต้องมีการประกาศให้ประชาชนทราบด้วย

นายอดิศักดิ์ บุตรพรม - เห็นด้วยในการจัดทำข้อบัญญัติ จากเดิมที่เคยดำเนินการในเรื่องขยะมูลฝอยก็ช่วยแก้ไขปัญหาได้ดี และในเรื่องนี้หากได้ดำเนินการน่าจะช่วยลดหรือป้องกันปัญหาให้น้อยลงได้เช่นกัน แต่ขอให้มีการประชาสัมพันธ์ให้ประชาชนทราบและถือปฏิบัติด้วย

นายสุบรรณ ประนมศรี - สนับสนุนการจัดทำ ขอเสนอแนะการเพิ่มเติมในประเด็นการใช้สารเคมีในพื้นที่การเกษตร หรือการควบคุมการใช้สารเคมีด้วยก็จะครอบคลุมยิ่งขึ้น

นายแสงจันทร์ สายทา - เห็นปัญหาและสนับสนุนการจัดทำข้อบัญญัติ ทั้งนี้เห็นว่าถ้าจะให้คนเห็นความสำคัญและกลัวว่าเมื่อทำผิดแล้วต้องจ่ายค่าปรับ ก็ควรเพิ่มอัตราค่าปรับให้มากขึ้นกว่าเดิม

นายคำบุ ปัสสาจรรย์ - ในหมู่บ้านมีปัญหาการทิ้งน้ำวีนัสแล้วไหลลงแหล่งน้ำ จึงเห็นด้วยเป็นอย่างยิ่งในการที่จะป้องกันปัญหานี้

นายประนม สว่างชุม - ตามร่างข้อบัญญัติที่เสนอมามีความครอบคลุม แต่ฝากไปถึงการบังคับใช้ให้ได้ผลอย่างจริงจัง ขอให้เพิ่มการประชาสัมพันธ์อย่างทั่วถึงและต่อเนื่อง ทั้งนี้หากนำไปใช้ได้จริงก็จะเกิดประโยชน์ต่อประชาชนในตำบลเป็นอย่างมาก

นายวีรพล วิสูงเร การจัดทำข้อบัญญัตินั้นถือเป็นเรื่องละเอียดอ่อน จึงต้องมีการลงรายละเอียดให้ชัดเจน เพราะมีการกำหนดเก็บอัตราค่าปรับ ทั้งที่ข้อเท็จจริงทางปฏิบัติในชุมชนยังอยู่กันแบบถ้อยทีถ้อยอาศัย ไม่เคยมีกรณีถึงขนาดต้องปรับหรือลงโทษกัน แต่เมื่อพิจารณาจากสภาพปัญหา และหากระเบียบกฎหมายให้อำนาจไว้ที่จะทำได้ ก็ควรต้องจัดทำเพื่อควบคุมหรือ

ป้องกันเหตุ ซึ่งหากมีการเพิ่มอัตราค่าปรับได้ ก็อยากให้พิจารณาเพิ่มเป็นอัตราที่สูงขึ้น

นางสาวเสาร์วรี วะลัยใจ ขออนุญาตชี้แจงในการกำหนดอัตราโทษค่าปรับนั้น ก็สามารถเสนอตั้งอัตราค่าปรับได้ตามความเหมาะสม แต่ทั้งนี้ต้องอยู่ภายในกรอบหรืออัตราไม่เกินตามที่กฎหมายกำหนดว่าให้องค์กรปกครองส่วนท้องถิ่นนั้นสามารถทำได้

ประธานสภาฯ - ตามที่สมาชิกสภาทุกท่านก็ได้ร่วมแสดงความคิดเห็นที่หลากหลาย และใช้เวลามาพอสมควรแล้ว ซึ่งถือว่าเป็นเรื่องที่มีความสำคัญมาก จึงอยากให้ทุกท่านได้กลับไปทบทวนและศึกษารายละเอียดในฉบับร่างข้อบัญญัติ เรื่อง การควบคุมเหตุรำคาญ พ.ศ.2564 และจะประสานกับทางเลขาฯเพื่อกำหนด วัน เวลาประชุมเพื่อพิจารณาร่างข้อบัญญัติอีกครั้ง แล้วจะแจ้งให้ทุกท่านได้ทราบ

ที่ประชุม - รับทราบ –

**ระเบียบวาระที่ 5 เรื่อง อื่น ๆ**

ประธานสภาฯ - วาระนี้เป็นวาระอื่นๆ มีสมาชิกท่านใดจะเสนอเรื่องอื่นหรือไม่

นายประนม สว่างชุม - ขอเรียนสอบถาม จากที่ผู้บริหารแจ้งยอดเงินสะสม ในกรณีที่ชาวบ้านเกิด

ปัญหาเดือดร้อน ถนนหนทางชำรุดเสียหายประชาชนเดินทางลำบากและ

อาจเกิดอันตราย ทั้งนี้หมู่บ้านจะขอรับการช่วยเหลือเพื่อแก้ไขปัญหาได้

หรือไม่

นายกฯ - จากยอดเงินสะสมที่มีอยู่ก็สามารถใช้ได้ ให้หมู่บ้านทำเรื่องแจ้งปัญหา

ความเดือดร้อนเข้ามา

นายอดิศักดิ์ บุตรพรม - ในทุกหมู่บ้านก็ล้วนมีปัญหาความเดือดร้อน ซึ่งประเด็นในการใช้จ่ายเงิน

สะสมสามารถใช้ในกรณีใดได้บ้าง

นายศิริมงคล สมเพชร - เงินสะสมสามารถขอใช้ได้เพื่อแก้ไขปัญหาความเดือดร้อนจำเป็นของประชาชน ใช้เพื่อบริการประชาชน หรือใช้เพื่อพัฒนาเกี่ยวกับการสร้างรายได้ทางเศรษฐกิจแก่ชุมชน

นางสาวเสาร์วรี วะลัยใจ เนื่องจากตอนนี้อยู่ในห้วงของต้นปีงบประมาณ และในข้อบัญญัติประจำปี 64 ไม่ได้ตั้งงบสำหรับซ่อมแซมถนนไว้ หากเกิดความเดือดร้อนก็คงต้องเป็นอำนาจของสภาในการพิจารณาอนุมัติใช้เงินสะสม สำหรับการขอใช้เงินสะสมเพื่อแก้ไขปัญหาความเดือดร้อนของประชาชนนั้นย่อมสามารถทำได้ แต่ควรคำนึงถึงสภาพปัญหาความเดือดร้อน หรือระดับความจำเป็นเร่งด่วนเป็นสำคัญ มาประกอบการพิจารณาใช้ด้วย

นายจตุพงษ์ ลาดหนองขุ่น จากที่ในช่วงนี้ทางอำเภอได้ออกมาจัดทำแผนของหมู่บ้าน โครงการต่างๆ ที่เป็นความต้องการของประชาชนก็ควรเสนอเข้าแผนหมู่บ้านไว้ เพราะไม่ว่าจะขอรับงบประมาณหรือขอความช่วยเหลือไม่ว่าเรื่องใด ทุกเรื่องก็ควรทำให้ถูกต้องตามขั้นตอน ผ่านการประชุมประชาคมหมู่บ้าน รวมถึงการทำหนังสือนำส่งหรือเอกสารประกอบต่าง ๆ ให้ถูกต้อง

ประธานสภาฯ - หากหมู่บ้านใดมีความจำเป็นเร่งด่วน ชาวบ้านได้รับความเดือดร้อนควรได้รับความช่วยเหลือก็ให้หมู่บ้านทำเรื่องมาแจ้งทาง อบต. ให้ถูกต้องตามขั้นตอน ถ้ามีก็คงจะนำมาพิจารณากันอีกครั้ง

ที่ประชุม รับทราบ

ประธานสภาฯ - มีสมาชิกท่านใดจะเสนอเรื่องอื่นๆ หรือไม่

ที่ประชุม ไม่มี

ประธานสภาฯ - ถ้าไม่มีผมก็ขอปิดประชุมครับ

ปิดประชุม เวลา 12.30 น.

ประนม สว่างชุม

(นายประนม สว่างชุม)

เลขานุการสภาฯ

ผู้จดบันทึกการประชุม

แสงจันทร์ สายทา (นายแสงจันทร์ สายทา)

กรรมการตรวจบันทึกการประชุม

บุญสงค์ มูลวรรณ (นายบุญสงค์ มูลวรรณ)

กรรมการตรวจบันทึกการประชุม

ประนม สว่างชุม

(นายประนม สว่างชุม)

กรรมการตรวจบันทึกการประชุม

แถลง ละครไชย

(นายแถลง ละครไชย)

ประธานสภาฯ

ผู้ตรวจบันทึกการประชุม

ป้องกันเหตุ ซึ่งหากมีการเพิ่มอัตราค่าปรับได้ ก็อยากให้พิจารณาเพิ่มเป็นอัตราที่สูงขึ้น

นางสาวเสาร์วรี วะลัยใจ ขออนุญาตชี้แจงในการกำหนดอัตราโทษค่าปรับนั้น ก็สามารถเสนอตั้งอัตราค่าปรับได้ตามความเหมาะสม แต่ทั้งนี้ต้องอยู่ภายในกรอบหรืออัตราไม่เกินตามที่กฎหมายกำหนดว่าให้องค์กรปกครองส่วนท้องถิ่นนั้นสามารถทำได้

ประธานสภาฯ - ตามที่สมาชิกสภาทุกท่านก็ได้ร่วมแสดงความคิดเห็นที่หลากหลาย และใช้เวลามาพอสมควรแล้ว ซึ่งถือว่าเป็นเรื่องที่มีความสำคัญมาก จึงอยากให้ทุกท่านได้กลับไปทบทวนและศึกษารายละเอียดในฉบับร่างข้อบัญญัติ เรื่อง การควบคุมเหตุรำคาญ พ.ศ.2564 และจะประสานกับทางเลขาฯเพื่อกำหนด วัน เวลาประชุมเพื่อพิจารณาร่างข้อบัญญัติอีกครั้ง แล้วจะแจ้งให้ทุกท่านได้ทราบ

ที่ประชุม - รับทราบ –

ประธานสภาฯ - สำหรับวันนี้ผมก็ขอปิดประชุมครับ

ปิดประชุม เวลา 12.30 น.

ประนม สว่างชุม

(นายประนม สว่างชุม)

เลขานุการสภาฯ

ผู้จดบันทึกการประชุม

แสงจันทร์ สายทา (นายแสงจันทร์ สายทา

กรรมการตรวจบันทึกการประชุม

บุญสงค์ มูลวรรณ (นายบุญสงค์ มูลวรรณ)

กรรมการตรวจบันทึกการประชุม

ประนม สว่างชุม

(นายประนม สว่างชุม)

กรรมการตรวจบันทึกการประชุม

แถลง ละครไชย

(นายแถลง ละครไชย)

ประธานสภาฯ

ผู้ตรวจบันทึกการประชุม

|  |
| --- |
| **บันทึกการประชุมสภา สมัยวิสามัญ สมัยที่ 2 ครั้งที่ 1** |
| **ประจำปี พ.ศ. 2563 วันที่ 28 กันยายน 2563** |
| **ณ ห้องประชุมสภาองค์การบริหารส่วนตำบลกกโพธิ์** |

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายแถลง ละครไชย | ประธานสภาฯ | แถลง ละครไชย |  |
| 2 | นายวีรพล วิสูงเร | รองประธานสภาฯ | วีรพล วิสูงเร |  |
| 3 | นายจิรภัทร พิริยธาดา | เลขานุการสภาฯ | จิรภัทร พิริยธาดา |  |
| 4 | นายศรีธาตุ รักสวย | ส.อบต. | ศรีธาตุ รักสวย |  |
| 5 | นางอุมาพร ฝนทอง | ส.อบต. | อุมาพร ฝนทอง |  |
| 6 | นายอดิศักดิ์ บุตรพรม | ส.อบต. | อดิศักดิ์ บุตรพรม |  |
| 7 | นายสมปอง ปุยะบาล | ส.อบต. | สมปอง ปุยะบาล |  |
| 8 | นายอำพันธ์ บุตรพรม | ส.อบต. | อำพันธ์ บุตรพรม |  |
| 9 | นายดวงจันทร์ เป้ยเมย | ส.อบต. | ดวงจันทร์ เป้ยเมย |  |
| 10 | นายสุบัน ประนมศรี | ส.อบต. | สุบัน ประนมศรี |  |
| 11 | นายบุญสงค์ มูลวรรณ | ส.อบต. | บุญสงค์ มูลวรรณ |  |
| 12 | นายวิรศักดิ์ นิลสว่าง | ส.อบต. | วิรศักดิ์ นิลสว่าง |  |
| 13 | นายจตุพงษ์ ลาดหนองขุ่น | ส.อบต. | จตุพงษ์ ลาดหนองขุ่น |  |
| 14 | นายนิรัญ แสงจันสี | ส.อบต. | นิรัญ แสงจันสี |  |
| 15 | นายคำบุ ปัสสาจันทร์ | ส.อบต. | คำบุ ปัสสาจันทร์ |  |
| 16 | นายแสงจันทร์ สายทา | ส.อบต. | แสงจันทร์ สายทา |  |
| 17 | นายประจักร สายรัตน์ | ส.อบต. | ประจักร สายรัตน์ |  |
| 18 | นายอานุรักษ์ สนามพล | ส.อบต. | อานุรักษ์ สนามพล |  |
| 19 | นายสมจันทร์ ประเสริฐสังข์ | ส.อบต. | สมจันทร์ ประเสริฐสังข์ |  |
| 20 | นายประนม สว่างชุม | ส.อบต. | ประนม สว่างชุม |  |
|  |  |  |  |  |
|  |  |  |  |  |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอำพันธ์ เรืองบุญ | นายกฯ | อำพันธ์ เรืองบุญ |  |
| 2 | นายปัญญา อัตวิชา | รองนายกฯ | ปัญญา อัตวิชา |  |
| 3 | นายศิริมงคล สมเพชร | หัวหน้าสำนักปลัด | ศิริมงคล สมเพชร |  |
|  |  |  |  |  |